Neil Mellor

Neil Andrew Mellor adalah seorang pemain bola sepak yang bermain untuk kelab Liverpool. Beliau mencipta nama kerana menjaringkan gol kemenangan Liverpool dalam minit-minit terakhir dalam kemenangan 2-1 menentang Arsenal di Anfield. 

Neil juga menjaringkan gol semasa permainan menentang Olympiakos di Anfield, dan gol jaringan Neil telah membangkitkan semangat pemain-pemain Liverpool untuk mengalahkan Olympiakos 3-1 dan mara ke pusingan seterusnya. Liverpool seterusnya menjuarai Piala Eropah pada tahun itu.

Biografi 

Bapa beliau,  Ian Mellor adalah bekas pemain bola sepak profesional yang bermain dengan Manchester City. Neil dilahirkan pada 4 November, 1982 di bandar Sheffield, England. 

Dalam bulan Januari 2006, Neil Mellor dipinjamkan ke Wigan Athletic sehingga akhir musim. Neil menjaringkan gol dalam masa kecederaan dalam perlawanan pertama beliau untuk Wigan Athletic  menentang Middlesbrough. Wigan Athletic menang 3-2.   Malangnya Neil sekali lagi mengalami kecederaan lutut dan dipanggil pulang ke Melwood untuk menjalani rawatan.

Kelahiran 1982